CELEX: C2007/269/31
Language: el
Date: 2007-11-10 00:00:00
Title: Υπόθεση C-315/07: Αίτηση για την έκδοση προδικαστικής αποφάσεως, την οποία υπέβαλε το Landesgericht Klagenfurt (Αυστρία) στις 9 Ιουλίου 2007 — A-Punkt Schmuckhandels GmbH κατά Claudia Schmidt

10.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/16
            
         Αίτηση για την έκδοση προδικαστικής αποφάσεως, την οποία υπέβαλε το Landesgericht Klagenfurt (Αυστρία) στις 9 Ιουλίου 2007 — A-Punkt Schmuckhandels GmbH κατά Claudia Schmidt
   (Υπόθεση C-315/07)
   (2007/C 269/31)
   Γλώσσα διαδικασίας: η γερμανική
   Αιτούν δικαστήριο
   Landesgericht Klagenfurt
   Διάδικοι στην υπόθεση της κύριας δίκης
   
      Ενάγουσα: A-Punkt Schmuckhandels GmbH
   
      Εναγομένη: Claudia Schmidt
   Προδικαστικά ερωτήματα
   
               1)
            
            
               Αποτελεί περιορισμό της ελεύθερης κυκλοφορίας των εμπορευμάτων, κατά την έννοια των άρθρων 28 ΕΚ και 30 ΕΚ, η ρύθμιση κράτους μέλους που απαγορεύει την πώληση αργυρών κοσμημάτων μέσω επισκέψεων σε ιδιώτες με σκοπό την πώληση και τη συγκέντρωση παραγγελιών με αντικείμενο αργυρά κοσμήματα, εκάστου των οποίων η αξία δεν υπερβαίνει τα 40 ευρώ, αν η πρόσβαση στην αγορά για τα κοινοτικά προϊόντα είναι δυνατή μόνο με την πρόσθετη επιβάρυνσή τους με έξοδα για την αλλαγή της διαρθρώσεως των πωλήσεων και την προσαρμογή και τον εμπλουτισμό της κατηγορίας των πωλούμενων προϊόντων;
               Σε περίπτωση καταφατικής απαντήσεως στο ανωτέρω ερώτημα:
            
         
               2)
            
            
               Αποτελεί η εθνική ρύθμιση η οποία, κατά παράβαση των άρθρων 28 ΕΚ και 30 ΕΚ, απαγορεύει την πώληση αργυρών κοσμημάτων, εκάστου των οποίων η αξία δεν υπερβαίνει τα 40 ευρώ, μέσω επισκέψεων σε ιδιώτες με σκοπό την πώληση ή τη συγκέντρωση παραγγελιών με αντικείμενο τέτοια κοσμήματα, δικαιολογημένο και ανάλογο προς τον επιδιωκόμενο σκοπό μέτρο, το οποίο αναιρεί το δικαίωμα εμπορίας αργυρών κοσμημάτων ανώτατης αξίας 40 ευρώ μέσω επισκέψεων σε ιδιώτες με σκοπό την πώληση και τη συγκέντρωση παραγγελιών με αντικείμενο αργυρά κοσμήματα;